
100 DR.30.10.2013 

 

Datuk Seri Haji Noh bin Omar [Tanjong Karang]:  Yang teruk Kuala Langat 

sebab karier bertukar. 

Timbalan Yang di-Pertua [Datuk Ronald Kiandee]:  Yang Berhormat Gerik. 

 

7.42 mlm. 

Dato' Hasbullah bin Osman [Gerik]: Assalamualaikum warahmatullahi 
wabarakatuh, salam sejahtera.  Saya mulakan perbahasan dengan menzahirkan rasa 

syukur ke hadrat Allah SWT atas hikmah dan petunjuk yang dikurniakannya kepada Yang 
Amat Berhormat Menteri Kewangan serta anggota barisan tertinggi dan juga warga kerja 
Kementerian Kewangan. Yang  mana telah membolehkan terciptanya Bajet 2014 yang 
realistik serta holistik untuk pembangunan negara dan kesejahteraan rakyat, yang temanya 
Memperteguh Ketahanan Ekonomi, Memperkasa Transformasi dan Melaksanakan Janji.  

Saya bukan pakar ekonomi, tapi orang kampung berjumpa saya mudah sahaja 
mereka kata. Kami dapat bantuan RM100 sekolah, syukur Alhamdulillah, tidak kira daripada 
bawah sampai ke atas. Anak-anak muda yang gaji RM2,000 ke bawah dapat BR1M. 
Tambahan pula yang pendapatan ke RM4,000 dapat satu lagi BR1M dan ketua isi keluarga 
dapat RM500. Jumpa bekas tentera ada juga imbuhan. Bermakna dalam bahasa yang 
mudah, orang kampung mengatakan bajet yang dibentangkan untuk  tahun 2014 ini 
memberi makna dan mereka fahami. Kalau kita berhujah dengan perkara-perkara yang kita 
tidak faham, sebenarnya kita fahamkah tidak, kita pun tidak tahu. Saya yakin apa Yang 
Amat Berhormat Perdana Menteri buat memberi makna, memberi pulangan kepada rakyat 
keseluruhannya. 

Saya melihat bajet kepada Kementerian Pengangkutan amat besar iaitu RM5.2 
bilion. Ini yang mana memperkasakan tentang pengangkutan jalan, udara dan pelbagai lagi. 
Soalnya saya minta Yang Berhormat Menteri Pengangkutan agar memastikan bagaimana 
peruntukan besar ini boleh dinikmati dan dirasai bagi memperkasakan ekonomi Melayu dan 
bumiputera, kerana RM5.2 bilion ini bukan jumlah yang kecil. Oleh sebab itu, saya amat 
berharap, Yang Berhormat Menteri Pengangkutan akan menyelitkan juga supaya benda 
tadi dapat dinikmati oleh bumiputera dan juga orang Melayu, sama ada apa perkara tentang 
projek yang tersebut. 

Seperkara lagi, Yang Berhormat Menteri Jabatan Kerja Raya pun ada. Saya lebih 
hendak minta supaya jalan yang dibina daripada Pekan Pengkalan Hulu ataupun dahulu 
dikenali dengan nama Keroh dapat melintasi Kampung Tasik yang majoriti penduduknya 
masyarakat Siam yang boleh menembusi Jalan Gerik-Kupang. Yang mana jalan ini boleh 
memberi pulangan yang lebih baik kepada penduduk Pengkalan Hulu yang berada di dalam 
Parlimen Gerik. Dalam masa yang sama, sempadan Thailand-Pengkalan Hulu telah 
dilanjutkan masa untuk kemasukan ke Betong. Kalau dahulu sampai pukul 6 petang, tetapi 
hari ini telah dinaikkan kepada 11 malam.   

Oleh sebab itu saya meminta kementerian yang berkaitan memikirkan supaya 
dapat membina pelabuhan darat di antara border Pengkalan Hulu dengan Thailand tadi.  Di 

mana kita dapati di Bukit Kayu Hitam difahamkan terlampau sesak dan juga padat. Kalau 
boleh dialihkan kesesakan sana tadi dibahagi pula dengan sempadan di Thailand dengan 
Pengkalan Hulu. Ia boleh memberi pulangan ekonomi kepada penduduk tempatan di sana, 
di mana pelabuhan darat yang lebih kemas kini boleh dibina di sempadan. 

Dalam masa yang sama, saya juga meminta Kementerian Kewangan agar 
membantu supaya kawasan Pengkalan Hulu tadi diberi kawasan sempadan Zon Bebas 
Cukai. Cuma hari ini ada satu buah bangunan sahaja yang dinamakan Kawasan Bebas 
Cukai yang serumpun, yang sebenarnya tidak ada. Memanglah boleh memberi pulangan, 
tetapi kalau yang lebih besar lagi kawasan operasi Zon Bebas Cukai di daerah kecil 
Pangkalan Hulu, ia boleh memberi pulangan yang lebih hebat kepada penduduk di sana, 
terutamanya kerajaan negeri telah menganugerahkan satu tanah di sempadan kepada 
Moss gate. Saya berharap dengan adanya jadi kawasan sempadan Zon bebas Cukai ia 
akan memberi pulangan yang baik kepada Pengkalan Hulu. 



Datuk Seri Haji Noh bin Omar [Tanjong Karang]: Yang teruk Kuala Langat sebab karier bertukar. Timbalan Yang di-Pertua [Datuk Ronald Kiandee]: Yang Berhormat Gerik. 7.42 mlm. Dato' Hasbullah bin Osman [Gerik]: Assalamualaikum warahmatullahi wabarakatuh, salam sejahtera. Saya mulakan perbahasan dengan menzahirkan rasa syukur ke hadrat Allah SWT atas hikmah dan petunjuk yang dikurniakannya kepada Yang Amat Berhormat Menteri Kewangan serta anggota barisan tertinggi dan juga warga kerja Kementerian Kewangan. Yang mana telah membolehkan terciptanya Bajet 2014 yang realistik serta holistik untuk pembangunan negara dan kesejahteraan rakyat, yang temanya Memperteguh Ketahanan Ekonomi, Memperkasa Transformasi dan Melaksanakan Janji. Saya bukan pakar ekonomi, tapi orang kampung berjumpa saya mudah sahaja mereka kata. Kami dapat bantuan RM100 sekolah, syukur Alhamdulillah, tidak kira daripada bawah sampai ke atas. Anak-anak muda yang gaji RM2,000 ke bawah dapat BR1M. Tambahan pula yang pendapatan ke RM4,000 dapat satu lagi BR1M dan ketua isi keluarga dapat RM500. Jumpa bekas tentera ada juga imbuhan. Bermakna dalam bahasa yang mudah, orang kampung mengatakan bajet yang dibentangkan untuk tahun 2014 ini memberi makna dan mereka fahami. Kalau kita berhujah dengan perkara-perkara yang kita tidak faham, sebenarnya kita fahamkah tidak, kita pun tidak tahu. Saya yakin apa Yang Amat Berhormat Perdana Menteri buat memberi makna, memberi pulangan kepada rakyat keseluruhannya. Saya melihat bajet kepada Kementerian Pengangkutan amat besar iaitu RM5.2 bilion. Ini yang mana memperkasakan tentang pengangkutan jalan, udara dan pelbagai lagi. Soalnya saya minta Yang Berhormat Menteri Pengangkutan agar memastikan bagaimana peruntukan besar ini boleh dinikmati dan dirasai bagi memperkasakan ekonomi Melayu dan bumiputera, kerana RM5.2 bilion ini bukan jumlah yang kecil. Oleh sebab itu, saya amat berharap, Yang Berhormat Menteri Pengangkutan akan menyelitkan juga supaya benda tadi dapat dinikmati oleh bumiputera dan juga orang Melayu, sama ada apa perkara tentang projek yang tersebut. Seperkara lagi, Yang Berhormat Menteri Jabatan Kerja Raya pun ada. Saya lebih hendak minta supaya jalan yang dibina daripada Pekan Pengkalan Hulu ataupun dahulu dikenali dengan nama Keroh dapat melintasi Kampung Tasik yang majoriti penduduknya masyarakat Siam yang boleh menembusi Jalan Gerik-Kupang. Yang mana jalan ini boleh memberi pulangan yang lebih baik kepada penduduk Pengkalan Hulu yang berada di dalam Parlimen Gerik. Dalam masa yang sama, sempadan Thailand-Pengkalan Hulu telah dilanjutkan masa untuk kemasukan ke Betong. Kalau dahulu sampai pukul 6 petang, tetapi hari ini telah dinaikkan kepada 11 malam. Oleh sebab itu saya meminta kementerian yang berkaitan memikirkan supaya dapat membina pelabuhan darat di antara border Pengkalan Hulu dengan Thailand tadi. Di mana kita dapati di Bukit Kayu Hitam difahamkan terlampau sesak dan juga padat. Kalau boleh dialihkan kesesakan sana tadi dibahagi pula dengan sempadan di Thailand dengan Pengkalan Hulu. Ia boleh memberi pulangan ekonomi kepada penduduk tempatan di sana, di mana pelabuhan darat yang lebih kemas kini boleh dibina di sempadan. Dalam masa yang sama, saya juga meminta Kementerian Kewangan agar membantu supaya kawasan Pengkalan Hulu tadi diberi kawasan sempadan Zon Bebas Cukai. Cuma hari ini ada satu buah bangunan sahaja yang dinamakan Kawasan Bebas Cukai yang serumpun, yang sebenarnya tidak ada. Memanglah boleh memberi pulangan, tetapi kalau yang lebih besar lagi kawasan operasi Zon Bebas Cukai di daerah kecil Pangkalan Hulu, ia boleh memberi pulangan yang lebih hebat kepada penduduk di sana, terutamanya kerajaan negeri telah menganugerahkan satu tanah di sempadan kepada Moss gate. Saya berharap dengan adanya jadi kawasan sempadan Zon bebas Cukai ia akan memberi pulangan yang baik kepada Pengkalan Hulu.